Herman Ruge

Se annet sted for informatiker og pedagog Herman Ruge (1928) 

Herman Ruge (født 28. juni 1883 i Kristiania, død 1976) var en norsk filolog, kjent for sine bidrag til utvikling av det norske skolevesen. Ruge var far til pedagogen Herman Ruge (1928–2019) og bror til offiser Otto Ruge (1882–1961).

Biografi 
Han ble uteksaminert ved Oslo katedralskole i 1901, tok filologisk embedseksamen ved Universitetet i Oslo i 1908 og ble adjunkt i Halden i 1912.

Han arbeidet som lektor ved Fagerborg videregående skole i årene 1918–1931, og i administrasjonen av Vahls skole i perioden 1931–1933. Deretter var han rektor ved Tønsberg høyere allmenskole fra 1933 til 1937, og rektor ved Pedagogisk seminar i Oslo fra 1937 til 1953.

I perioder var han dessuten lektor i norsk ved Universitetet i Hamburg, samt foreleser i pedagogikk ved Norges landbrukshøgskole. Han var også formann ved Statens yrkeslærerskole.

Utgivelser 
 1919: Henrik Ibsen, Digte (Gyldendals skoleutgaver) – anmerkninger av Ruge
 1925: Norsk litteraturhistorie for gymnaset
 1928: Litteraturhistoriske billeder, 1550–1830 (Cappelen)
 1933: Morsmålsundervisning (Cappelen)
 1947: Den norske skoles historie – medforfatter: Einar Høigård
 1948: Oppdragelse og undervisning (Gyldendal)
 1954: Tanker omkring skolen
 1958: Det pedagogiske seminar i Oslo 1907–57
 1961: Skoletanker og skoleproblemer i det 20. århundre sett fra europeisk synspunkt. En historisk oversikt
 1962: Educational systems in Scandinavia

Referanser

Norske filologer
Norske skoleledere
Norske pedagoger
Norske litteraturhistorikere og litteraturkritikere
Norske kulturhistorikere
Norske sakprosaforfattere
Personer fra Oslo